Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő „EGF/2010/027 NL/Noord-Brabant” referenciaszámú kérelme) /* COM/2011/0386 végleges */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból érkező hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2010. december 20-án Hollandia Noord-Brabant (NL41) NUTS II. szintű régiójában a NACE Rev. 2. rendszer szerinti 18. ágazatban („Nyomdai és egyéb sokszorosítási tevékenység”)[3] működő 14 vállalatnál történt elbocsátásokat követően „EGF/2010/027 NL/Noord-Brabant” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. E kérelem négy egymással összefüggő olyan kérelemből álló csomag része, melyek mind Hollandia hat különböző NUTS II. szintű régiójában olyan vállalatoknál bekövetkezett elbocsátásokkal függnek össze, amelyek a „Nyomdai és egyéb sokszorosítási tevékenység” ágazatban működnek. A kérelem alapos vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2010/027 Tagállam || Hollandia 2. cikk || c) Érintett vállalatok || 14 NUTS II régió || Noord-Brabant (NL41) NACE Rev. 2. ágazat || 18 (nyomdai és egyéb sokszorosítási tevékenység) Referencia-időszak || 2010.1.16–2010.10.16. A személyre szabott szolgáltatások kezdetének időpontja || 2010.1.16. A kérelem benyújtásának időpontja || 2010.12.20. A referencia-időszakban történt elbocsátások száma || 199 A támogatandó elbocsátott munkavállalók száma || 199 A személyre szabott szolgáltatásokhoz kapcsolódó kiadások (EUR) || 986 323 Az EGAA végrehajtásához kapcsolódó kiadások[4] (EUR) || 41 097 Az EGAA végrehajtásához kapcsolódó kiadások (%) || 4,0 Teljes költségvetés (EUR) || 1 027 420 EGAA-hozzájárulás EUR-ban (65 %) || 667 823 1. A kérelmet 2010. december 20-án nyújtották be a Bizottságnak, és 2011. március 7-ig további információkkal egészítették ki. 2. A kérelem az 1927/2006/EK rendelet 2. cikkének c) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások, illetve a globális pénzügyi és gazdasági válság közötti kapcsolat 3. Az elbocsátások és a globális pénzügyi és gazdasági válság közötti kapcsolat bizonyítása érdekében Hollandia azzal érvel, hogy a gazdasági válság következtében a grafikai ágazatban lényegesen csökkent a kereslet. Ennek következtében a grafikai ágazat forgalma 2009-ben 8,6 %-kal csökkent. A média- és reklámköltségvetéseknek a gazdasági válság által indukált csökkentése miatt 2008 és 2009 között drasztikusan visszaesett a többi gazdasági ágazat által nyomtatott reklámanyagokra leadott megrendelések volumene, amelyek a nyomdai és kiadói ágazat teljes forgalmának 35 %-át képviseli. A kérelem több példát említ. A válság kitörése után a tájékoztatási és reklámcélú költségvetést az építőiparban 36,8 %-kal, a pénzügyi ágazatban 33,2 %-kal, míg a szórakoztatóelektronikai ágazatban 30,6 %-kal csökkentették. A gazdasági válság emellett a nyomtatott reklámanyagok különféle típusai iránti keresletet is negatívan befolyásolta: 2009-ben a népszerű magazinok, az újságok, az ingyenes kereskedelmi újságok, valamint a szakmai magazinok iránti kereslet 25,7 %-kal, 24,4 %-kal, 10,54 %-kal, illetve 23,4 %-kal esett vissza. Az elbocsátások számának igazolása és a 2. cikk c) pontjában foglalt kritériumok teljesítése 4. Hollandia ezt a kérelmet az 1927/2006/EK rendelet 2. cikkének c) pontja értelmében nyújtotta be, amely szerint a kisméretű munkaerőpiacok esetében vagy az érintett tagállam által kellőképpen alátámasztott kivételes esetekben, ha az elbocsátások súlyos következménnyel járnak a foglalkoztatottságra és a helyi gazdaságra nézve, akkor is elfogadható az EGAA-ból származó támogatásra benyújtott kérelem, ha az a) és a b) pontban meghatározott beavatkozási kritériumok nem teljesülnek maradéktalanul. Ebben az esetben a kérelmezőnek meg kell adnia, hogy a kérelem a beavatkozás mely fő kritériumait nem teljesíti. 5. Hollandia jelezte, hogy kérelmében el kíván térni a 2. cikk b) pontjától, vagyis attól a feltételtől, amely szerint az alapból akkor lehet támogatást nyújtani, ha egy kilenchónapos időszak alatt egy tagállamnak egyetlen vagy két egymással határos NUTS II. szintű régiójában, ugyanabban a NACE Rev. 2. rendszer szerinti ágazatban működő vállalatoktól legalább 500 munkavállalót elbocsátanak. 6. A kérelem arra hivatkozik, hogy a 2010. január 16-tól 2010. október 16-ig terjedő kilenchónapos referencia-időszakban 199 személyt bocsátottak el 14, a NACE Rev. 2. rendszer szerint a 18. ágazatba (nyomdai és egyéb sokszorosítási tevékenység)[5] sorolt vállalattól, a NUTS II szintű Noord-Brabant (NL41) régióban. Valamennyi elbocsátottat az 1927/2006/EK rendelet 2. cikke második bekezdésének második francia bekezdése alapján vették számításba. 7. A holland hatóságok úgy érvelnek, hogy kérelmük eleget tesz az 1927/2006/EK rendelet 2. cikkének c) pontja alapján, kivételes körülményekre hivatkozva benyújtott kérelemre vonatkozó kritériumoknak: olyan további elbocsátásokra vonatkozik, amelyek ugyanabban a referencia-időszakban és NACE Rev. 2. rendszer szerinti ágazatban következtek be, mint a Hollandia által az 1927/2006/EK rendelet 2. cikkének b) pontja alapján, a 18. ágazatot érintő „EGF/2010/029 NL/Zuid-Holland és Utrecht” referenciaszámon benyújtott kérelemben szereplő elbocsátások. Emellett Noord-Brabant közvetlenül határos Zuid-Holland NUTS II. szintű régióval. Az eset kivételes jellege e tényezők együttállásából ered, amelyek együttesen szokatlanul nehéz helyzetbe hozzák az érintett munkavállalókat és régiót. 8. Hollandia szerint Noord-Brabant nagyon nehéz helyzetben van. Ebben a tartományban a munkanélküliségi ráta 2008 harmadik negyedéve és 2010 harmadik negyedéve között 3,1 %-ról 5 %-ra emelkedett. Noordoost-Brabant alrégióban a grafikai és médiaágazat második legjelentősebb központjának számító Veghelben és Udenben a grafikai szakmákat sújtó munkanélküliségi ráta 2010 októberében 88 %-kal volt magasabb, mint 2008 októberében. Ráadásul az előrejelzések[6] szerint Noord-Brabant munkaerőpiaca még tovább fog szűkülni a műszaki ágazatok és az építőipar válsága miatt, ami rendkívüli mértékben befolyásolja a munkanélküliek elhelyezkedési esélyeit. 9. Ugyanakkor Hollandiában a grafikai ágazatot nagyarányú leépítés sújtja, mint azt a Hollandia által benyújtott három másik, egymással összefüggő EGAA-kérelem is alátámasztja, melyek szerint az ország más részein is sok elbocsátásra került sor a grafikai ágazatban működő vállalatoknál. Továbbá 2009-ben Hollandia sikerrel pályázott az ugyanezen ágazatban, ugyanezen NUTS II szintű régióban elbocsátott munkavállalóknak nyújtott támogatás EGAA általi társfinanszírozására[7]. 10. A bizottsági szolgálatok ezért azon az állásponton vannak, hogy a szóban forgó elbocsátások súlyos következménnyel járnak a foglalkoztatottságra és a helyi gazdaságra nézve, továbbá a Noord-Brabant tartományban kialakult nehéz gazdasági és munkaerő-piaci helyzet, valamint a Hollandia más NUTS II. szintű régióiban ugyanabból az okból, ugyanabban az időszakban, és ugyanabban a NACE Rev. 2. rendszer szerinti ágazatban történt további elbocsátások együttesen eleget tesznek az 1927/2006/EK rendelet 2. cikkének c) pontjában foglalt kritériumoknak. 11. Ez az értelmezés a Bizottságnak az 546/2009/EK rendelet[8] elfogadásának alkalmával tett nyilatkozatával is összhangban áll, mely szerint „a Bizottság úgy véli, hogy azokban az esetekben, amikor egy tagállam EGAA-kérelmet nyújt be a 2. cikk b) pontja alapján, és ugyanabból az okból kifolyólag, ugyanabban az időszakban és ugyanabban a NACE 2-es ágazatban további elbocsátások történtek ugyanannak a tagállamnak egy másik NUTS II. szintű régiójában is, akkor ez utóbbi munkavállalók után is lehet kérelmezni EGAA-segítségnyújtást a 2. cikk c) pontja alapján, az eset kivételes voltára hivatkozva”[9]. Az elbocsátások előre nem látható jellegének bizonyítása 12. A holland hatóságok érvelése szerint a pénzügyi és gazdasági válság és az ágazatra gyakorolt hatása nem volt előre látható. A kérelem kifejti, hogy a válságot megelőzően a holland nyomdaipari és kiadói ágazat költséges szerkezetátalakításon ment keresztül annak érdekében, hogy versenyképes maradjon az EU-n kívüli vállalkozásokkal. Az ágazat keresletvezéreltből kínálatorientált gazdasági ágazattá alakult, ami nagy erőfeszítést igényelt a munkavállalóknak az új munkamódszerre való felkészítéséhez. A jelenlegi válság azt a veszélyt rejti magában, hogy eltörli az ágazat komoly beruházásainak és erőfeszítéseinek előnyeit. Az elbocsátó vállalatok és a támogatásra jogosult munkavállalók meghatározása 13. A kérelem összesen 199 fő elbocsátását említi (akik valamennyien jogosultak támogatásra) az alábbi 14 vállalattól: A vállalatok és az elbocsátott személyek száma Lithorado BV, Uden || 85 Graphic Web Systems BV, Schijndel || 50 All Color Press, Eersel || 27 Peeters Druk & Printservice BV, Waalre || 4 De Rijense Handelsdrukkerij BV (DRH), Rijen || 6 Manders Grafische Communicatie, Eindhoven || 3 Drukkerij Sprintcopy vof, Bergen op Zoom || 4 Van Engelen BV Waalwijk || 1 Kon. Broese & Peereboom BV Breda || 12 Drukkerij Altorffer, Roosendaal || 1 Drukkerij Hearkens BV Someren || 1 Van der Garde-Jémé, Eindhoven || 1 Lutkie BV, ‘s-Hertogenbosch || 3 Roto Smeets Grafiservices Eindhoven || 1 Vállalatok összesen: 14 || Összes elbocsátás: || 199 14. A támogatásra jogosult munkavállalók megoszlása a következő: Kategória || Szám || Százalék Férfiak || 129 || 64,8 Nők || 70 || 35,2 EU-állampolgárok || 187 || 94,0 Nem EU-állampolgárok || 12 || 6,0 15 és 24 év közöttiek || 36 || 18,1 25 és 54 év közöttiek || 109 || 54,8 55 és 64 év közöttiek || 50 || 25,1 64 évesnél idősebbek || 4 || 2,0 15. A támogatásra jogosult munkavállalók közül nyolc él fogyatékkal. 16. A foglalkozási csoportok szerinti megoszlás a következő: Csoport || Szám || Százalék Vezetők || 14 || 7,0 Felsőfokú képzettséget igénylő foglalkozások || 40 || 20,1 Technikusok || 42 || 21,1 Irodai foglalkozások || 24 || 12,1 Szolgáltatási és értékesítési foglalkozások || 24 || 12,1 Gépkezelők, összeszerelők és járművezetők || 55 || 27,6 17. Az 1927/2006/EK rendelet 7. cikkének megfelelően Hollandia megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 18. Az érintett terület Noord-Brabant tartomány. Ez a holland tartomány Rotterdam és Antwerpen kikötővárosok és a németországi Ruhr-vidék között középen helyezkedik el. Hollandia második legnagyobb és harmadik legnépesebb tartománya, ahol a népsűrűség közel 500 lakos/km2. 2009-ben Noord-Brabant gazdasági helyzete romlott, gazdasági növekedése az előző évhez képest negatív volt (–4,7 %). A közel 2 000 holland grafikai és médiavállalkozás 14,7 %-a ebben a tartományban található, és a grafikai és médiaágazat munkahelyeinek 16,3 %-át képviseli. 19. A legfontosabb érintett hatóságok a Szociális és Foglalkoztatásügyi Minisztérium (SZW), valamint a grafikai és média-ágazat képzési alapja (A&O Fonds Grafimedia) a Raad for Overleg in de Grafimedia Branche-ROGB (A grafikai és médiaágazat egyeztetőtanácsa) képviseletében. Egyéb érintettek: a Kreatív Ágazat Intézete (GOC); az ellátásokért felelős közigazgatási szervezet (UWV werkbedrijf); az UWV mobilitási központja; az ROC Midden Nederland, az ROC Mondriaan (regionális szintű állami szakképzési központok) és a Grafisch Lyceum Boxtel; a kkv-k szervezete (MKB-ondernemingen); a szociális partnerek szervezetei: az FNV Kiem (szakszervezet), a CNV Media (szakszervezet), a Koninklijk Verbond van Grafische Ondernemingen-KVGO (munkaadói szervezet) Gelderland/Utrecht, Den Haag és Rotterdam körzetében; valamint a NUV (munkaadói szervezet) Az elbocsátások várható hatása a helyi, a regionális és az országos foglalkoztatásra 20. 2008 és 2009 során a Noord-Brabant tartományban található grafikai és médiavállalkozások által biztosított foglalkoztatás 18 %-kal csökkent. A holland hatóságok hangsúlyozzák, hogy a grafikai ágazatban bekövetkezett elbocsátások tovább fokozzák a munkanélküliséget, amely a gazdasági és pénzügyi válság hatására már egyébként is súlyosbodott. Noord-Brabant tartományban a munkanélküliségi ráta 2008 októbere és 2010 októbere között 3,1 %-ról 5 %-ra emelkedett. Ugyanezen időszakban a munkát kereső munkanélküliek száma 30 %-kal nőtt a Noordoost-Brabant alrégióban. Ebben az alrégióban az építőiparra és a műszaki ágazatra (a két, hagyományosan biztonsági hálónak tekintett ágazatra) vonatkozó előrejelzések azt mutatják, hogy ezek az ágazatok tovább fognak zsugorodni a következő néhány évben (pl. az építőiparban, amely 2008-hoz képest 2010-re 7,8 %-kal esett vissza, az előrejelzések szerint 2014-re a munkahelyek további 3,4 %-a fog megszűnni), ami lényegesen rontja az újbóli elhelyezkedés esélyeit ebben a tartományban. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 21. Az alábbiakban a javasolt intézkedéstípusok felsorolása következik; ezek az intézkedéstípusok összehangolt csomagot képeznek, amely a munkavállalók munkaerőpiacra történő visszailleszkedését célzó, személyre szabott szolgáltatásokból áll. Ezeket a Kreatív karrierek központja (Centrum Creatieve Carrières, C3) elnevezésű munkaügyi központ kínálja az elbocsátott munkavállalóknak. Előkészítő tevékenységek – Felvétel és regisztráció: ez egy kezdő beszélgetést takar, melynek keretében nyilvántartásba veszik az elbocsátott munkavállalót, és meghatározzák, hogy melyek a legmegfelelőbb intézkedéstípusok. – Információnyújtás és ügyfélszolgálat: csoportos megbeszélések és ügyfélszolgálat, amely tájékoztatást nyújt az elbocsátott munkavállalóknak a rendelkezésre álló intézkedésekről. Tanácsadás – Új munkahely kereséséhez biztosított tanácsadás: Ez az új munkahely kereséséhez nyújtott támogatás személyre szabott programot jelent, beleértve a válogatást, a karrierterv és szakmai terv kidolgozását, munkaerő-piaci orientációt, valamint kezdeti tanácsadást az új munkahelyen. – Az újbóli elhelyezkedés esélyének javítása (outplacement): célja, hogy aktív támogatást nyújtson az elbocsátott munkavállalónak az új elhelyezkedési lehetőségek felkutatásához. – Felvételi beszélgetésekre való felkészítés: ide tartozik az állásajánlatok elemzése, a szakmai önéletrajz és a jelentkezés megírásához nyújtott segítség, valamint felvételi beszélgetésekre való felkészítés. – Iránymutatás saját vállalkozás indításához: A vállalkozás alapításához nyújtott támogatás olyan elbocsátott munkavállalóknak nyújt segítséget, akik saját vállalkozás alapítását tervezik. Jogi tanácsadást, az üzleti terv kidolgozásához nyújtott segítséget és az adminisztratív előírások teljesítéséhez nyújtott segítséget foglalja magában. Képzés – „Oktatás”: olyan munkavállalók szakképzése és átképzése, vezetői és szociális készségeik fejlesztését célzó képzése és konkrét szakmai átképzése tartozik ide, akiknek a szakképzettsége elavult. – A korábbi tapasztalatok elismerése (APL): ez az egyes dolgozók által korábban megszerzett tudás és tapasztalat értékelését, valamint a további képzést igénylő területek azonosítását jelenti. 22. A kérelemben az 1927/2006/EK rendelet 3. cikke szerint feltüntetett, az EGAA végrehajtásához kapcsolódó kiadások irányítási és ellenőrzési, valamint tájékoztatási és népszerűsítési tevékenységeket takarnak. 23. A holland hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A holland hatóságok e szolgáltatások összköltségét 986 323 EUR-ra, az EGAA végrehajtásához kapcsolódó kiadásokat pedig 41 097 EUR-ra (az összköltség 4 %-ára) becsülik. Az EGAA-ból igényelt teljes hozzájárulás összege 667 823 EUR (az összköltségek 65 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Felvétel és regisztráció || 199 || 193 || 38 407 Információnyújtás és ügyfélszolgálat || 199 || 86 || 17 114 Új munkahely kereséséhez biztosított tanácsadás || 75 || 3 594 || 269 550 Az újbóli elhelyezkedés esélyének javítása (outplacement) || 60 || 4 448 || 266 880 Felvételi beszélgetésekre való felkészítés || 60 || 1 410 || 84 600 Iránymutatás saját vállalkozás indításához || 10 || 4 630 || 46 300 Oktatás || 84 || 2 478 || 208 152 A korábbi tapasztalatok elismerése (APL) || 20 || 2 766 || 55 320 Összes személyre szabott szolgáltatás részösszege || || 986 323 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Irányítás || || 10 274 Tájékoztatás és népszerűsítés || || 10 274 Ellenőrzési tevékenységek || || 20 549 Az EGAA végrehajtásához kapcsolódó kiadások részösszege || || 41 097 Becsült költségek összesen || || 1 027 420 EGAA-hozzájárulás (az összköltségvetés 65 %-a) || || 667 823 24. Hollandia megerősíti, hogy a fent leírt intézkedések kiegészítik a strukturális alapok által finanszírozott intézkedéseket. Az ESZA intézkedéseiben csak dolgozó munkavállalók vehetnek részt, míg az EGAA-támogatások célja a már elbocsátott munkavállalók ismételt munkába állítása. Az EGAA irányító hatósága, amely az ESZA irányító hatósága is egyben, bevezette a szükséges ellenőrzési eljárásokat a kettős finanszírozás veszélyének az elkerülésére. Az érintett munkavállalóknak nyújtott személyre szabott szolgáltatások kezdetének tényleges vagy tervezett időpontja(i) 25. Hollandia 2010. január 16-án kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 26. A szociális partnerekkel folytatott konzultációra a Munkaerő-piaci és képzési alap grafikai és médiatagozatán (Arbeids & Opleidingsfonds Grafimedia branche) keresztül került sor, akik a válságra való tekintettel beleegyeztek a Kreatív karrierek központja (Centrum Creatieve Carrières, C3) elnevezésű, az ágazatot szolgáló munkaügyi központ létrehozásába. Ennek a munkaügyi központnak a célja a különféle aktív munkaerő-piaci intézkedéseknek a koordinálása a szociális partnerekkel egyeztetve. 27. A holland hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 28. Az 1927/2006/EK rendelet 6. cikkében foglalt kritériumok tekintetében a holland hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 29. Hollandia értesítette a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alap (ESZA) finanszírozását irányítják és ellenőrzik Hollandiában. Az irányító hatóság közreműködő szervezete a szociális és foglalkoztatásügyi hivatal (Agentschap SZW) lesz. Finanszírozás 30. Hollandia kérelme alapján az összehangolt, személyre szabott szolgáltatási csomaghoz javasolt EGAA-hozzájárulás 667 823 EUR, amely az összköltség 65 %-át teszi ki. A Bizottság által az alap terhére javasolt forrásallokáció a Hollandia által szolgáltatott információkon alapul. 31. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 32. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 33. A kivételes körülményekre hivatkozó EGAA-kérelmekre 2011-re jóváhagyott EGAA-hozzájárulások aggregált összege, beleértve az ebben a javaslatban szereplő összeget is, az 1927/2006/EK rendelet 2. cikkének c) pontjában szereplő előírás szerint nem haladja meg az EGAA éves maximális összegének 15 %-át. 34. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre az igénybevételre irányuló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 35. A Bizottság a 2011. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 36. Három, összesen 10 371 321 EUR összegről szóló határozatnak a költségvetési hatóság mindkét ága általi jóváhagyása után, és a költségvetési hatóság által jelenleg tárgyalt öt, összesen 30 545 352 EUR összegű esetet is figyelembe véve, a 04.0501 költségvetési sorban (Európai Globalizációs Alkalmazkodási Alap) 6 692 277 EUR összeg továbbra is rendelkezésre áll. A kérelemben igényelt 667 823 EUR összegre ez a rendelkezésre álló összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Hollandiának a 18. ágazatot érintő „EGF/2010/027 NL/Noord-Brabant” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[10] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[11] és különösen annak 12. cikkének (3) bekezdésére, tekintettel az Európai Bizottság javaslatára[12], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (4) Hollandia Noord-Brabant (NL41) NUTS II. szintű régiójában a NACE Rev. 2. rendszer szerinti 18. ágazatban („Nyomdai és egyéb sokszorosítási tevékenység”) működő 14 vállalatnál történt elbocsátásokra tekintettel 2010. december 20-án az EGAA-ból igénybevétele iránti kérelmet nyújtott be, 2011. március 7-ig pedig további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 667 823 EUR rendelkezésre bocsátására tesz javaslatot. (5) Az EGAA-t tehát igénybe kell venni a Hollandia által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2011. évi általános költségvetésének keretein belül az Európai Globalizációs Alkalmazkodási Alapból (EGAA) 667 823 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt [Brüsszelben/Strasbourgban], […]-án/-én. az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [4] Az 1927/2006/EK rendelet 3. cikkének harmadik bekezdése szerint. [5] Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [6] LISA/Vestigingenregister Noord-Brabant 2008. Bureau Louter. UWV Werkbedrijf Arbeidsmarktprognose 2009-2010 en 2011-2014. [7] EGF/2009/027 Noord-Brabant és Zuid Holland, 18. számú ágazat Ezt a kérelmet a költségvetési hatóság 2010. november 24-én jóváhagyta (2010/741/EU) (HL L 318., 2010.12.4., 38. o.). [8] Az Európai Parlament és a Tanács 546/2009/EK rendelete (2009. június 18.) az európai globalizációs alkalmazkodási alap létrehozásáról szóló 1927/2006/EK rendelet módosításáról (HL L 167., 2009.6.29., 26. o.). [9] Az Európai Unió Tanácsának 2009.6.8.-i 10304/09 ADDI dokumentuma. [10] HL C 139., 2006.6.14., 1. o. [11] HL L 406., 2006.12.30., 1. o. [12] HL C […], […], […]. o.